Endnu et godt år for Circle K Danmark

**På trods af Covid-19 leverer Circle K Danmark endnu et godt resultat med vækst på toplinjen og i bruttofortjenesten i sit årsregnskab for 2019-2020. Stor lønsomhed har gjort virksomheden i stand til at styrke sin position i markedet, opretholde medarbejderstyrken og forberede sig på fremtiden.**

4. januar 2021

Det seneste finansår har været et rekordår for Circle K i Danmark for både omsætningen og bruttofortjenesten. Det gode resultat kommer til trods for den nedlukning af samfundet, som ramte Circle K Danmark ved udgangen af sit finansår, der løber fra maj til april. Det gode resultat og stor lønsomhed betød desuden, at virksomheden har desuden medvirket til, at Circle K har kunne opretholde medarbejderstyrken uden lønkompensation i indeværende finansår.

Det store fokus på at levere kvalitetsmad til danskerne på farten har vist sig at være en stærk strategi for virksomheden. Samtidig har Circle K oplevet en stigende efterspørgsel på brændstoffer, herunder biobrændsler og alternative drivmidler, der har hjulpet med at fastholde virksomheden som én af landets førende indenfor Convenience og brændstof.

Resultatet betegnes af ledelsen og bestyrelsen som yderst tilfredsstillende, og det betyder, at Circle K Danmark har kunnet og vil fortsætte med at investere i initiativer indenfor grøn omstilling af samfundet samt i vækstområder for forretningen både i nuværende finansår og fremadrettet. Circle K Danmark er opmærksomme på, at den fulde påvirkning af Corona-krisen ikke fremgår af resultatet for 2019-2020.

”Det er med stor tilfredshed, at vi i år leverer et resultat, hvor vi har fortsat vores vækst indenfor flere kerneområder. Hvis vi også kigger på indeværende finansår, har vi stor tiltro til, at vi har vi en forretning, der er gearet til fortsat vækst – Covid-19 til trods”, siger adm. direktør Mette Uglebjerg.

## **For yderligere information og pressehenvendelser**

Kontakt venligst presseansvarlig Dennis Dalgaard på nr. 20 97 02 26 eller pressedk@circlekeurope.com

**Fakta**

* Circle K Danmark A/S’ regnskabsår løber fra 1. maj til og med 30. april
* Circle K er ejet af det canadiske selskab Alimentation Couche-Tard Inc.
* Circle K findes i 28 lande (9 lande i Europa), har ca. 15.000 butikker og ca. 130.000 medarbejdere
* I Danmark er der per d.d. 226 Circle K-ejede butikker, 155 Ingo-stationer og knap 3.000 medarbejdere
* Nøgletal fra regnskabsåret 2019/2020:
	+ Omsætning på 10,8 mia. kr.
	+ Bruttofortjenesten er på 488 mio. kr.
* Circle K Danmarks årsrapport kan læses i sin fulde længde på <https://www.circlek.dk/aarsrapporter>

Q&A

Q1) Hvad lyder omsætningen og indtjeningen på i jeres seneste regnskab?

A1) Circle K har omsat for knap 11 mia. kr. i 2019/2020, mens bruttofortjenesten er på knap 500 mio. kr.

**Q2) Er jeres stigning i bruttofortjenesten (EBIDA) på ca. 70 mio. kr. ikke kun udtryk for, at I har skåret i jeres omkostninger og sparet omkring 64 mio. kr. i driften?**

**A2) Det er rigtigt, at vi har effektiviseret vores drift, men vi har også været i stand til at skabe vækst i både omsætning og indtjening, hvilket har været det afgørende. Derudover har vi været i stand til at investere i butikkerne og bedre drivmidler.**

Q3) Nu afspejler jeres regnskab jo ikke den effekt, som Covid-19 kan have haft siden jeres regnskabsår sluttede. Forbereder I jer på at skulle præsentere et dårligere årsregnskab om små 5 måneder?

A3) Det er svært at vurdere præcist, hvordan nedlukninger og restriktioner på grund af Covid-19 kommer til at påvirke vores forretning i nuværende finansår og fremover, fordi ingen jo ved, hvad der kommer til at ske. Vi er dog forsigtige optimister, da vi har omstillet organisationen til “new normal”.

**Q4) Hvorfor udkommer årsregnskabet så meget senere end normalt i år?**

**A4) Grundet Corona-krisen har selskaber med skævt finansår, som vores, fået lov til at udsætte indberetning af årsregnskabet (4. januar 2021, kl. 12:00).**

Q5) Der står på de officielle skattelister, at I ikke betaler skat i Danmark. Hvorfor gør I ikke det, når vi ved, at I omsætter for et tocifret milliardbeløb?

A5) Vi betaler skat i Danmark, det er vigtigt at slå fast. Vi arbejder indenfor de gældende regler, hvor man kun betaler skat af sit overskud, hvilket vi gør i 2019/2020 og gjorde i 2018/2019. Årene forinden lavede vi massive investeringer i både opkøb af 131 Shell-stationer, i rebranding fra Statoil til Circle K og opgradering af en stor del af butiksnetværket. Løbende har vi haft store afskrivninger på grund af store investeringer, som vores tidligere årsregnskab bar præg af. Der, hvor forvirringen kan opstå ift. skattelisterne, er, at vi har skæve finansår. Vores skatteoplysninger kommer altså forsinket ind ift. offentliggørelsen af skattelisterne. Bemærk også, at tallene på de officielle skattelister er historiske tal, som er op til to år bagude, og at selvangivelsen har deadline ultimo januar, hvorfor vi endnu ikke det faktiske beløb af selskabsskatten.

**Q6) Er *xx* mio. kr. (selskabsskat) nok at bidrage til fællesskabet, når I tjener så mange penge?**

**A6) Vi betaler den skat af vores overskud, vi skal i forhold til den danske lovgivning. Vi er en dansk virksomhed, og vi tager vores rolle i samfundet alvorligt – derfor sagde bl.a. nej tak til lønkompensation.**

Q7) Bør man generelt betale mere i (selskabs)skat, hvis man har en omsætning på flere milliarder?

A7) Det skal vi ikke gøre os til dommere over, men man skal selvfølgelig betale skat af sit overskud.

**Q8) Tillader jeres organisationsstruktur, at I kan undgå at betale skat i Danmark?**

**A8) Vi følger de danske regler, hvor vi betaler skat af det overskud, vi har i Danmark. Vi er en dansk virksomhed, men vi er også en del af en global koncern, og har derfor aktiviteter som finder sted udenfor Danmark. De bliver så beskattet i de lande, de finder sted.**

Q9) Er Circle K Danmark en multinational eller en dansk virksomhed?

A9) Vi er en dansk virksomhed med [225] butikker/sites og knap 3.000 ansatte herhjemme. Derudover er vi en del af global koncern og en europæisk organisation.

**Q10) Ingo og Circle K er to virksomheder – men deler årsregnskab. Hvordan fungerer det?**

**A10) Ingo er en del af Circle K i Danmark, og reelt er Ingo et salgsselskab under Circle K Danmark. Derfor medregnes Ingos resultat med i årsregnskabet.**